
Vidaga Daniševska

Sēdi vada iepirkuma komisijas priekšsēdētājs  – J. Brakmanis

Sēdi protokolē iepirkuma komisijas locekle – V. Daniševska

Komisijas izveidošanas pamatojums: valsts akciju sabiedrības “Latvijas Valsts radio un televīzijas centrs” 2023. gada 11. oktobra rīkojums Nr. 30FAD.04-01/04/01/95

Komisija notiek attālināti, izmantojot videokonferences režīmu.

Darba kārtība:
1. Par uzdoto jautājumu izskatīšanu un pieteikuma termiņa pagarināšanu.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 8 (astoņi) balsstiesīgi locekļi, tad ne mazāk kā 6 (seši) locekļi). Tiek konstatēts, ka sēdē piedalās 8 (astoņi) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2024. gada 29. februārī un 1. martā Elektronisko iepirkumu sistēmā www.eis.gov.lv (turpmāk - EIS) saņēma ieinteresēto piegādātāju jautājumus par iepirkuma procedūras “RRTS būvdarbu veikšana”, iepirkuma identifikācijas Nr. LVRTC 2024/1, nolikumā ietvertajām kvalifikācijas prasību.
Komisijas locekļi apspriež uzdotos jautājumus un sagatavo vienu atbildi, ņemot vērā to, ka jautājums ir uzdots par vienu un to pašu kvalifikācijas prasību – nolikuma 3.6.6.2. punktu:
	Nr. p.k.
	Uzdotais jautājums
	Komisijas atbilde

	1.
	Ņemot vērā slēgta konkursa “RRTS būvdarbu veikšana”  3.6.4.1. punktā izvirzītās prasības vidējam finanšu neto apgrozījumam viena kalendārā gada laikā 15 000 000 EUR, kā arī konkrētā objekta būvdarbiem aptuveni paredzamo līguma summu, lūdzam samazināt attiecīgi 3.6.6.2. punktā noteiktās prasības atbildīgajam ēku būvdarbu vadītājam uz 15 000 000 EUR vai vismaz uz 17 000 000 EUR, lai nodrošinātu plašāku pretendentu loku dalībai konkursā un pasūtītāja finanšu līdzekļu iespējami efektīvāku izmantošanu.

	Vēršam uzmanību, ka kvalifikācijas prasību noteikšana vispārīgi ir pasūtītāja kompetencē ietilpstošs jautājums un Publisko iepirkumu likums pasūtītājam paredz visai plašu rīcības brīvību konkrētu kvalifikācijas prasību noteikšanu. 
Līdz ar to, lai respektētu pasūtītāja rīcības brīvību un publisko iepirkumu procedūras pamatprincipus pretendenti nevar pasūtītājam noteikt, kādas prasības ir nosakāmas, lai pasūtītājs varētu pārliecināties par to, ka iepirkumā piedalās tādi pretendenti, kas spēs nodrošināt iepirkuma priekšmetam atbilstošu un kvalitatīvu izpildījumu un vienlaikus nodrošinātu pietiekami plašu piegādātāju loku.
Tomēr, kā norādījis Senāts, “novērtējot kvalifikācijas prasību samērīgumu, nozīme piešķirama gan iepērkamā pakalpojuma būtībai, specifikai un sarežģītībai, gan arī atlases prasību jēgai un mērķim, ko pasūtītājs ar tām vēlas sasniegt.[footnoteRef:2]”  [2:  Latvijas Republikas Senāta Administratīvo lietu departamenta 2021.gada 20.septembra spriedums lietā Nr. A420191718, SKA-175/2021] 


Vēršam uzmanību, ka iepirkuma priekšmets ir ļoti specifiskas un sarežģītas 3.grupas ēkas pārbūve un attiecīgi pasūtītājam nepieciešams pārliecināties, ka gan pašam kandidātam, gan tā piesaistītajam atbildīgajam ēku būvdarbu vadītājam ir līdzvērtīga pieredze.  
Līdz ar to, vērtējot sniegtos komentārus par nolikuma 3.6.6.2.punktā izvirzīto pieredzi skaidrojam sekojošo. Pirmkārt, faktiski iepirkuma līguma būvdarbu izpildes vērtība pārsniedz to būvdarbu vērtību, kas norādīta nolikuma 3.6.6.2.punktā. Pasūtītājam nepieciešams gūt pārliecību, ka atbildīgais ēku būvdarbu vadītājs spēj vadīt arī lielu objektu būvdarbus, turklāt pieļaujot, ka pieredze tiek summēta par vairākiem līgumiem ar nosacījumu, ja atbildīgais ēku būvdarbu vadītājs šo pieredzi guvis vienā un tajā pašā objektā. Ievērojot to, pasūtītājs noraida lūgumu samazināt būvdarbu izpildes vērtību pieredzes prasībā.

Skaidrojam, ka būves atjaunošana nav pielīdzināma pārbūves darbiem vai jaunai būves būvniecībai, jo atjaunošanas darbu rezultātā netiek mainīts būves apjoms vai nesošo elementu nestspēja, un attiecīgi pieredze atjaunošanas darbu izpildē tieši neapliecina to, ka kandidāts un atbildīgais ēku būvdarbu vadītājs būs spējīgs kvalitatīvi, atbilstoši būvprojektam un tiesību aktiem vadīt pārbūves darbus. Ievērojot to, prasība par pieredzes papildināšanu ar atjaunošanas darbiem nav pamatota. 

Turklāt pasūtītājs, veicot tirgus izpēti, ir konstatējis, ka kvalifikācijas prasības spēs izpildīt pietiekams piegādātāju loks.


Vienlaikus Publisko iepirkumu likuma 46.panta trešā daļas 1.punkts nosaka, ka piegādātāja tehniskās un profesionālās spējas atbilstoši pakalpojuma raksturam, kvantitātei, svarīguma pakāpei un lietojumam var apliecināt ar informāciju par veiktajiem būvdarbiem, pievienojot izziņas un atsauksmes par svarīgāko darbu izpildi ne vairāk kā piecos iepriekšējos gados, izņemot gadījumu, kad konkurences veicināšanai pasūtītājs ir noteicis garāku pieredzes apliecināšanas termiņu.
Ņemot vērā minēto, lai nodrošinātu pēc iespējas plašāku konkurenci, pasūtītājs piekrīt veikt grozījumus iepirkuma nolikumā, pagarinot pieredzes apliecināšanas termiņu nolikuma 3.6.6.2.punktā, paredzot pieredzi apliecināt iepriekšējo septiņu gadu laikā un izsakot punktu šādā redakcijā:

“3.6.6.2. Kandidātam līguma izpildē jānodrošina atbildīgais ēku būvdarbu vadītājs, kurš atbilst šādām prasībām:
1. Norādītajam būvdarbu vadītājam ir spēkā esošs būvprakses sertifikāts ēku būvdarbu vadīšanā un būvuzraudzībā;
2. būvdarbu vadītājam iepriekšējo 7 gadu laikā (t.i., 2017., 2018., 2019., 2020., 2021., 2022., 2023. un 2024. gadā līdz pieteikuma iesniegšanas dienai) kā atbildīgajam būvdarbu vadītājam ir pieredze: 
- vismaz 1 (vienas) 3. grupas ēkas jaunas būvniecības vai pārbūves darbu vadīšanā, kuras būvdarbu izmaksas (Līgumcena) ir vismaz EUR 20 000 000,00 (divdesmit miljoni euro) bez PVN.
Pieredze var tikt apliecināta tikai viena objekta ietvaros, tas ir, darbi var tikt izpildīti vairāku līgumu ietvaros, bet darbiem ir jābūt pildītiem vienā un tajā pašā objektā.
Būvdarbiem ir jābūt pilnībā pabeigtiem un objektam nodotam ekspluatācijā normatīvajos aktos noteiktajā kārtībā.”



	2.
	Ieinteresētais piegādātājs ir iepazinies ar Konkursa nolikumā noteiktajām prasībām un secinājis, ka:
[2.1] Konkursa nolikuma 3.6.6.2.punktā ir noteikts, ka kandidātam līguma izpildē jānodrošina atbildīgais ēku būvdarbu vadītājs, kurš atbilst šādām prasībām:
[2.1.1] Norādītajam būvdarbu vadītājam ir spēkā esošs būvprakses sertifikāts ēku būvdarbu vadīšanā un būvuzraudzībā;
[2.1.2] būvdarbu vadītājam iepriekšējo 5 gadu laikā (t.i., 2019., 2020., 2021., 2022., 2023. un 2024. gadā līdz pieteikuma iesniegšanas dienai) kā atbildīgajam būvdarbu vadītājam ir pieredze: 
- vismaz 1 (vienas) 3. grupas ēkas jaunas būvniecības vai pārbūves darbu vadīšanā, kuras būvdarbu izmaksas (Līgumcena) ir vismaz EUR 20 000 000,00 (divdesmit miljoni euro) bez PVN.
Pieredze var tikt apliecināta tikai viena objekta ietvaros, tas ir, darbi var tikt izpildīti vairāku līgumu ietvaros, bet darbiem ir jābūt pildītiem vienā un tajā pašā objektā.
Būvdarbiem ir jābūt pilnībā pabeigtiem un objektam nodotam ekspluatācijā normatīvajos aktos noteiktajā kārtībā.
[2.2] Konkursa nolikuma 3.6.6.2.punktā noteiktās prasības atbildīgā būvdarbu vadītāja pieredzei, ņemot vērā:
[2.2.1] noteikto būvdarbu izpildes vērtību (EUR 20 000 000 000 bez PVN);
[2.2.2] apstākli, ka pieredzi var pierādīt tikai ar būvdarbu vadīšanu ēkā, kas atbilst III grupas statusam;
[2.2.3] ka prasībā ir ierobežots būvdarbu veids, ar ko speciālista pieredze var tikt apliecināta (jauna būvniecība vai pārbūve, liedzot pieredzi pierādīt ar speciālista vadītajiem atjaunošanas darbiem),
ir uzskatāmas par konkurenci ievērojami ierobežojošām.
[2.3] Publisko iepirkumu likuma 2.panta 1) un 2) punktā kā likuma mērķi ir noteikti nodrošināt iepirkuma atklātumu, kā arī piegādātāju brīvu konkurenci. Minētie likuma (un arī Konkursa organizēšanā sasniedzamie) mērķi ir sasniedzami, Konkursa nolikumā iekļaujamās prasības nosakot samērīgi. Latvijas Republikas Satversmes tiesa savā judikatūrā ir atzinusi, ka tiesību aktā (attiecināms ar arī uz Konkursa nolikumu kā tiesību aktu) noteiktās prasības atzīšanai par samērīgu, ir jāpārliecinās:
1) vai izraudzītie līdzekļi ir piemēroti leģitīmā mērķa sasniegšanai jeb vai ar izraudzīto līdzekli var sasniegt leģitīmo mērķi;
2) vai šāda rīcība ir nepieciešama jeb vai leģitīmo mērķi (Pasūtītāja vēlmi, nosakot izvirzītās prasības) nevar sasniegt ar indivīda tiesības mazāk ierobežojošiem līdzekļiem;
3) vai ierobežojums ir atbilstošs jeb vai labums, ko iegūst sabiedrība, ir lielāks par indivīda tiesībām nodarīto kaitējumu.
Papildus ir secināms, ka gadījumā, ja tiek atzīts, ka tiesību aktā noteiktā prasība neatbilst kaut vienam no šiem kritērijiem, tā neatbilst arī samērīguma principam un ir prettiesiska.
[2.4] Publisko iepirkumu likuma 46.panta trešās daļas 1) punktā ir noteikts, ka Piegādātāja tehniskās un profesionālās spējas atbilstoši būvdarbu, piegādes vai pakalpojuma raksturam, kvantitātei, svarīguma pakāpei un lietojumam var apliecināt ar informāciju par veiktajiem būvdarbiem, pievienojot izziņas un atsauksmes par svarīgāko darbu izpildi ne vairāk kā piecos iepriekšējos gados, izņemot gadījumu, kad konkurences veicināšanai pasūtītājs ir noteicis garāku pieredzes apliecināšanas termiņu. 
[2.5] Pasūtītājs, konkurences veicināšanai, arī Konkursa nolikuma 1.5.2.1.punktā, ņemot vērā Publisko iepirkumu likuma 46.panta trešās daļas 1.punktu, ir pieļāvis pieredzes apliecināšanas perioda pagarināšanu līdz 8 (astoņiem) gadiem (saimnieciski visizdevīgākā piedāvājuma noteikšanas kritērija ietvaros). 
[2.6] Pastāvot šīs vēstules [2.2] punktā minētajiem apstākļiem, ir jāsecina, ka atklātums un brīva konkurence tiktu nodrošināta, kā arī Pasūtītāja vēlmes, nosakot Konkursa 3.6.6.2.punktā minētās prasības, sasniegtas (Pasūtītājam tiktu nodrošināta būvdarbu izpilde, kuru vadītu atbildīgais būvdarbu vadītājs, kam ir Konkursa dokumentācijā sākotnēji noteiktā pieredze), ja tiktu pagarināts pieredzes apliecināšanas termiņš (piemēram, sākotnēji noteiktā pieredzes apliecināšanas termiņa - pieci gadi, vietā, paredzot septiņu vai astoņu gadu pieredzes apliecināšanas termiņu). Šāds regulējums nodrošinātu efektīvāku konkurenci iepirkuma ietvaros, kā arī nesamazinātu Pasūtītāja sākotnēji noteiktās kvalitātes prasības speciālista pieredzei (nav objektīvi konstatējami apstākļi, kas identificētu būtiskas atšķirības starp būvdarbiem, kuri pabeigti, piemēram, 2017.gadā, no būvdarbiem, kuri pabeigti 2019.un vēlākos gados)
[2.6] Ņemot vērā augstāk minēto, ieinteresētais piegādātājs lūdz Pasūtītāju veikt grozījumu Konkursa dokumentācijā, izsakot Konkursa nolikuma 3.6.6.2.punktu šādā redakcijā:
Kandidātam līguma izpildē jānodrošina atbildīgais ēku būvdarbu vadītājs, kurš atbilst šādām prasībām:
[2.1.1] Norādītajam būvdarbu vadītājam ir spēkā esošs būvprakses sertifikāts ēku būvdarbu vadīšanā un būvuzraudzībā;
[2.1.2] būvdarbu vadītājam iepriekšējo 7 gadu laikā (t.i., 2017., 2018., 2019., 2020., 2021., 2022., 2023. un 2024. gadā līdz pieteikuma iesniegšanas dienai) kā atbildīgajam būvdarbu vadītājam ir pieredze: 
- vismaz 1 (vienas) 3. grupas ēkas jaunas būvniecības vai pārbūves darbu vadīšanā, kuras būvdarbu izmaksas (Līgumcena) ir vismaz EUR 20 000 000,00 (divdesmit miljoni euro) bez PVN.
Pieredze var tikt apliecināta tikai viena objekta ietvaros, tas ir, darbi var tikt izpildīti vairāku līgumu ietvaros, bet darbiem ir jābūt pildītiem vienā un tajā pašā objektā.
Būvdarbiem ir jābūt pilnībā pabeigtiem un objektam nodotam ekspluatācijā normatīvajos aktos noteiktajā kārtībā.
[3] Tā kā pieprasījums ir iesniegts, lai nodrošinātu atbilstoša piedāvājuma sagatavošanu Konkursam, būsim pateicīgi, ja atbilde tiks sniegta pēc iespējas īsākā termiņā.
	



Publisko iepirkumu likuma 35.panta trešā daļa noteic, ka Pasūtītājs var izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā. Ja iepirkuma procedūras dokumentos izdarīti grozījumi, piedāvājumu iesniegšanas termiņš tiek pagarināts atbilstoši informācijas vai izmaiņu svarīgumam tā, lai piegādātāji varētu iepazīties ar visu informāciju, kas nepieciešama piedāvājuma sagatavošanai, un ievērojot Ministru kabineta noteiktos minimālos pieteikumu un piedāvājumu iesniegšanas termiņus. Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 33.punkts noteic, ja iepirkuma komisija izdara grozījumus iepirkuma procedūras dokumentos, pieteikumu iesniegšanas minimālais termiņš pēc dienas, kad paziņojums par līgumu atkārtoti publicēts Iepirkumu uzraudzības biroja tīmekļvietnē vai nosūtīts Eiropas Savienības Publikāciju birojam publicēšanai Eiropas Savienības Oficiālajā Vēstnesī, ir vismaz puse no sākotnēji noteiktā pieteikumu iesniegšanas termiņa, bet ne īsāks par septiņām dienām.
Konkurss Iepirkumu uzraudzības biroja Publikāciju vadības sistēmā publicēts 30.01.2024. un 01.02.2024. nosūtīts publicēšanai Eiropas Savienības Oficiālajam Vēstnesim ar sākotnējo pieteikumu iesniegšanas termiņu 28.03.2024. 
Ņemot vērā minētos grozījumus Konkursa dokumentācijā, pieteikuma iesniegšanas termiņš pagarināms līdz 05.04.2024.

Iepirkuma komisija vienbalsīgi ar 8 (astoņām) balsīm “par” nolēma:
1. Apstiprināt sagatavotās atbildes uz uzdotajiem jautājumiem.
1. Ievietot šī protokola izrakstu EIS e-konkursu apakšsistēmā www.eis.gov.lv.
1. Apstiprināt pieteikumu iesniegšanas termiņa pagarinājumu līdz 05.04.2024.
1. Apstiprināt Konkursa nolikuma konsolidēto versiju atbilstoši protokola pielikumam.
1. Publicēt paziņojumu par grozījumiem Konkursa nolikumā Elektronisko iepirkumu sistēmā www.eis.gov.lv Pasūtītāja profilā un Iepirkumu uzraudzības biroja Publikāciju vadības sistēmā.
1. Uzdot V. Daniševskai nodrošināt protokola 1.2. un 1.5. punktā norādīto lēmumu izpildi.

Pielikumā: [..]

Iepirkuma komisijas priekšsēdētājs		(PARAKSTS)			J. Brakmanis

Iepirkuma komisijas priekšsēdētāja vietnieks	(PARAKSTS)			A. Zalcmanis

Iepirkuma komisijas loceklis			(PARAKSTS)			R. Guļāns

Iepirkuma komisijas loceklis			(PARAKSTS)			V. Račinsks

Iepirkuma komisijas loceklis			(PARAKSTS)			G. Mikučāns

Iepirkuma komisijas locekle (protokolētāja)	(PARAKSTS)			V. Daniševska

Iepirkuma komisijas locekle			(PARAKSTS)			I. Inkina

Iepirkuma komisijas locekle			(PARAKSTS)			I. Ribikauska

Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle V.Daniševska
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.

